b'\n_START_ARTICLE_\nKongepokalen\n_START_PARAGRAPH_\nKongepokalen blev skabt af Prins Christian (senere Kong Christian X) f\xc3\xb8rste gang i 1905, da den blev vundet af Julius J\xc3\xb8rgensen, og har lige siden v\xc3\xa6ret en vandrepokal, der gives til den danske mester i lang cross for mand. Blandt tidligere vindere finder man navne som Allan Zachariasen (1976,1978,1981 og 1982), Niels Kim Hjorth (1980 og 1983-1986), Henrik J\xc3\xb8rgensen (1988-1990), Carsten J\xc3\xb8rgensen (1992 og 1996-1998) og Steen Walter (2004-2007 og 2009)._NEWLINE_Kongepokalen tildeles under pr\xc3\xa6mieoverr\xc3\xa6kkelsen af en mand if\xc3\xb8rt handsker, og vinderen af lang cross skal ogs\xc3\xa5 v\xc3\xa6re if\xc3\xb8rt handsker n\xc3\xa5r han holder pokalen. Ved Jesper Faurschous pr\xc3\xa6mieoverr\xc3\xa6kkelse 2008 opstod der en fejl, s\xc3\xa5 han var den f\xc3\xb8rste i mange \xc3\xa5r, som rent faktisk kunne r\xc3\xb8re pokalen uden handsker._NEWLINE_P\xc3\xa5 pokalen er sm\xc3\xa5 guldpoletter hvorp\xc3\xa5 der p\xc3\xa5 den ene side st\xc3\xa5r klub og tid, og p\xc3\xa5 den anden side st\xc3\xa5r navn og \xc3\xa5rstal. Der er en guldpolet for hver af tidens vindere. _NEWLINE_Der blev i 2008 indf\xc3\xb8rt en ny pokal Peter Bistrup Pokalen, til minde om den nu afd\xc3\xb8de idr\xc3\xa6tsleder Peter Bistrup. Pokalen er ligesom Kongepokalen ogs\xc3\xa5 en vandrepokal, og uddeles til den kvindelige vinder af DM lang cross.'